**projektas**

**reg. Nr. T-34**

**2.13. darbotvarkės klausimas**

**Pasvalio rajono savivaldybės taryba**

**Sprendimas**

**DĖl Pasvalio rajono savivaldybės tarybos 2019 m. gruodžio 18 d. sprendimo Nr. T1-251 „DĖL SAVIVALDYBĖS TURTO PERDAVIMO PAGAL turto PATIKĖJIMO SUTARTĮ UAB „pasvalio vandenys“ pakeitimo**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi ir atsižvelgdama į uždarosios akcinės bendrovės „Pasvalio vandenys“ 2021 m. liepos 1 d. raštą Nr. S-104 „Dėl įmonės veikloje nenaudojamo savivaldybės turto“ ir į 2021 m. rugpjūčio 6 d. raštą Nr. S-136 „Dėl įmonės nenaudojamo savivaldybės turto gražinimo“, Pasvalio rajono savivaldybės taryba nusprendžia:

1. Priimti uždarosios akcinės bendrovės „Pasvalio vandenys“ grąžinamą Pasvalio rajono savivaldybės turtą, perduotą Pasvalio rajono savivaldybės tarybos 2019 m. gruodžio 18 d. sprendimo Nr. T1-251 „Dėl Savivaldybės turto perdavimo pagal patikėjimo sutartį UAB „Pasvalio vandenys“ priedo „Savivaldybės turto, perduodamo pagal patikėjimo sutartį UAB „Pasvalio vandenys“, sąrašas“ lentelės „Ilgalaikis materialusis turtas“ 32, 33, 35, 36, 37, 54, 55, 56, 57 punktais bei lentelės „Trumpalaikis materialusis turtas“ 1 punktu, ir pakeisti Pasvalio rajono savivaldybės tarybos 2019 m. gruodžio 18 d. sprendimą Nr. T1-251 „Dėl Savivaldybės turto perdavimo pagal turto patikėjimo sutartį UAB „Pasvalio vandenys“ (toliau – Sprendimas):

1.1. Pakeisti Sprendimo 1 punktą ir jį išdėstyti taip:

„1. Perduoti UAB „Pasvalio vandenys“ valdyti ir naudoti patikėjimo teise pagal patikėjimo sutartį 10 metų savarankiškosioms savivaldybių funkcijoms atlikti Savivaldybei nuosavybės teise priklausantį Pasvalio rajono savivaldybės administracijos seniūnijų patikėjimo teise valdomą ilgalaikį materialųjį turtą, kurio bendra pradinė vertė – 275 959,12 Eur, likutinė vertė 2019 m. lapkričio 30 d. – 10 399,44 Eur, ilgalaikį nematerialųjį turtą, kurio pradinė vertė – 1 303,29 Eur, likutinė vertė 2019 m. lapkričio 30 d. – 0,00 Eur, trumpalaikį materialųjį turtą, kurio bendra įsigijimo vertė – 107,06 Eur (priedas).“;

1.2. Pripažinti netekusiais galios Sprendimo priedo „Savivaldybės turto, perduodamo pagal patikėjimo sutartį UAB „Pasvalio vandenys“, sąrašas“:

1.2.1 lentelės „Ilgalaikis materialusis turtas“ 32, 33, 35, 36, 37, 54, 55, 56 ir 57 punktus;

1.2.1. lentelės „Trumpalaiks materialusis turtas“ 1 punktą.

2. Įgalioti Pasvalio rajono savivaldybės administracijos direktorių pasirašyti susitarimą dėl Savivaldybės turto patikėjimo sutarties Nr. ASR-611, sudarytos 2019 m. gruodžio 31 d. su uždarąja akcine bendrove „Pasvalio vandenys“, pakeitimo bei perdavimo ir priėmimo (grąžinimo) aktą pagal šio sprendimo 1 punktą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2022-02-01 tel. (8 451) 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖl Pasvalio rajono savivaldybės tarybos 2019 m. gruodžio 18 d. sprendimo Nr. T1-251 „DĖL SAVIVALDYBĖS TURTO PERDAVIMO PAGAL turto PATIKĖJIMO SUTARTĮ UAB „pasvalio vandenys“ pakeitimo**

2022-01-24

Pasvalys

**1. Sprendimo projekto rengimo pagrindas.**

Pasvalio rajono savivaldybės tarybos sprendimo projektas parengtas atsižvelgiant į uždarosios akcinės bendrovės „Pasvalio vandenys“ 2021 m. liepos 1 d. raštą Nr. S-104 „Dėl įmonės veikloje nenaudojamo savivaldybės turto“ ir 2021 m. rugpjūčio 6 d. raštą Nr. S-136 „Dėl įmonės nenaudojamo savivaldybės turto gražinimo“, kuriais prašoma pakeisti Savivaldybės turto patikėjimo sutartį Nr. ASR-611, sudarytą 2019 m. gruodžio 31 d., nes Bendrovė nori grąžinti jos funkcijoms vykdyti nereikalingą ilgalaikį ir trumpalaikį materialųjį turtą, esantį Pušaloto ir Vaškų seniūnijose.

**2. Sprendimo projekto tikslai ir uždaviniai.**

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, kurioje nurodyta, kad savivaldybė kitiems, šio straipsnio 2 dalyje nenurodytiems, juridiniams asmenims savivaldybių turtas patikėjimo teise gali būti perduodamas pagal turto patikėjimo sutartį savivaldybių funkcijoms įgyvendinti tik tais atvejais, kai šie juridiniai asmenys pagal įstatymus gali atlikti savivaldybių funkcijas, Savivaldybei nuosavybės teise priklausantis turtas – vandentvarkos objektai Pasvalio rajono savivaldybės tarybos 2019 m. gruodžio 18 d. sprendimu Nr. T1-251 „Dėl savivaldybės turto perdavimo pagal turto patikėjimo sutartį UAB „Pasvalio vandenys“ (toliau – Sprendimas) buvo perduotas UAB „Pasvalio vandenys“ pagal patikėjimo sutartį.

Aukščiau nurodytuose UAB „Pasvalio vandenys“ raštuose nurodyta, kad ilgalaikis ir trumpalaikis materialusis turtas, esantis Pušaloto ir Vaškų seniūnijose nereikalingas jos funkcijoms vykdyti, nes morališkai ir technologiškai nusidėvėjęs, taigi nori jį grąžinti turto patikėtojui – Savivaldybės administracijai. Tuo tikslu parengtas šis sprendimo projektas dėl Sprendimo pakeitimo.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vyriausioji specialistė Virginija Antanavičienė.

Strateginio planavimo ir investicijų skyriaus

vyriausioji specialistė Virginija Antanavičienė